Държавен вестник, бр. 86, 2025 г., стр. 5

БРОЙ  86	
Д Ъ Р Ж А В Е Н  В Е С Т Н И К 	
СТР.  5  
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на трета и четвърта степен на професионална квалификация по професията 
„Микропроцесорни системи“ от Списъка на професиите за професионално образование и 
обучение (СППОО), утвърден от министъра на образованието и науката със Заповед № РД 09-
2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.2. За придобиване на четвърта степен на професионална квалификация – завършено 
средно образование 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Трета степен на професионална квалификация по професията 
Лицето, придобило трета степен на професионална квалификация по професията 
„Микропроцесорни системи“, изпълнява технически задачи, свързани със сглобяване, монтаж, 
първоначално включване в експлоатация, настройка и поддръжка на микропроцесорни 
устройства и вградени системи. Работата му включва използване на аналогови и цифрови 
компоненти, познаване на архитектурата на микропроцесорни фамилии и основите на 
организацията на системната шина (BUS). Изпълнява дейности по монтаж и демонтаж на 
електронни елементи за обемен и повърхностен монтаж (SMD), извършва измервания, 
контролира параметри и обслужва автоматизирани линии. 
Изгражда и програмира микропроцесорни блокове по задание, като следва технически 
спецификации и използва конструкторска документация. Инсталира, настройва и извършва 
базова диагностика на устройства с програмно управление, както и поддържа комуникация с 
клиенти относно експлоатацията им. 
Професията изисква внимание към детайлите, отговорност при работа с електронни схеми, 
способност за самостоятелна работа по установени параметри и сътрудничество при по-сложни 
задачи. Работната среда обхваща производствени, лабораторни и сервизни условия, в които се 
спазват строги норми за безопасност и прецизност. 
 
2.2. Четвърта степен на професионална квалификация по професията 
Лицето, придобило четвърта степен на професионална квалификация по професията 
„Микропроцесорни системи“, изпълнява комплексни задачи, свързани с прототипиране, 
програмиране, изграждане и оптимизация на микропроцесорни и вградени системи. Участва във 
всички етапи от жизнения цикъл на електронните устройства – от разработка на концепция и 
схеми до инсталация, тестване и поддръжка в реална експлоатационна среда. 
Планира техническите параметри и спецификации на изделията, извършва изчисления за 
разход на материали и човешки ресурси, адаптира съществуващи схеми и код според нуждите на